Pasaulio greitųjų šachmatų čempionatas

Pasaulio greitųjų šachmatų čempionatas – varžybos, skirtos išaiškinti pasaulio čempioną, žaidžiantį pagal greitųjų šachmatų laiko kontrolę. Nuo 2012 m. FIDE kasmet rengia bendrus greitųjų ir žaibo šachmatų turnyrus. Rengiamas ir moterų pasaulio greitųjų šachmatų čempionatas.

 Čempionato nuostatai 
Nuostatai (dalyvių atranka, formatas, laiko kontrolė, nugalėtojų nustatymas ir apdovanojimai) laikui bėgant keitėsi. Žemiau pateikiami 2022 m. čempionato nuostatai.

 Dalyvių atranka 
Teisę dalyvauti turi žaidėjai, kurių reitingas yra bent 2550 bet kuriame iš dvylikos, naujausių iki varžybų pradžios, standartinio, greitųjų, ar žaibo šachmatų FIDE reitingų sąrašų. Nepaisant jų titulo ar reitingo, dabartiniai nacionaliniai čempionai, dešimt FIDE prezidento paskirtų žaidėjų. Beto, organizatoriai, savo nuožiura, gali pakviesti iki 15 papildomų žaidėjų.

 Formatas 
Varžybos vyksta dvi dienas šveicariškąja sistema, žaidžiama 13 ratų.

 Laiko kontrolė 
Kiekvienam žaidėjui iki partijos pabaigos skiriama laiko: 15 min. + nuo 1-o ėjimo 10 sek.

 Nugalėtojo nustatymas 
Nugalėtojas nustatomas pagal taškus: pergalė – vienas, lygiosios – pusė, pralaimėjimas – nulis taškų. Daugiausiai taškų surinkęs dalyvis tampa nugalėtoju.

Keliems dalyviams, surinkus vienodai taškų, pirmumą turi žaidėjas, kurio pasirodymo turnyre papildomas rodiklis, paskaičiuotas eilės tvarka, yra aukštesnis:

 Bucholcas – 1;
 Bucholco koeficientas;
 varžovų žaibo reitingas;
 tarpusavio susitikimo rezultatas;
 burtų traukimas.

Kai į pirmąją vietą pretenduoja keli dalyviai, surinkę vienodai taškų, jų vietos išaiškinamos žaidžiant žaibo partijas.

 Jei į pirmąją vietą pretenduoja du dalyviai, jie žaidžia dviejų žaibo partijų mačą su laiko kontrole – 3 min. pridedant kiekvienam nuo 1-o ėjimo po 2 sek. Traukiami burtai dėl figūrų spalvos 1-oje partijoje. Antrojoje – spalvos keičiamos į priešingas.
 Jei mačas baigiasi lygiosiomis, žaidžiama viena papildoma partija su 3 min.+ 2 sek. laiko kontrole. Baltosios figūros atitenka žaidėjui, kurio pasirodymo čempionate paskaičiuotasis papildomas rodiklis buvo aukštesnis.
 Jeigu ši partija baigtusi lygiosiomis, ta pačia laiko kontrole žaidžiama partija su priešingos spalvos figūromis.
 Kai ir ši partija baigiasi lygiosiomis, žaidžiamos papildomos partijos tol, kol bus sužaista rezultatyvi partija.

Jei pretenduojančių dalyvių į 1-ąją vietą yra daugiau nei du, žaidžiamas atkrintamųjų (vieno minuso sistemos) turnyras.
Pirmajam ratui dalyvių varžovai parenkami pagal jų paskaičiuotus papildomus rodiklius. Mačas susideda iš vienos partijos su laiko kontrole: 3 min. + 2 sek. nuo pirmo ėjimo. Žaidėjas, turintis aukštesnį paskaičiuotąjį papildomą rodiklį, žaidžia baltosiomis figūromis.
 Jeigu partija baigtusi lygiosiomis, varžovai ta pačia laiko kontrole, tik su priešingos spalvos figūromis, žaidžia dar vieną žaibo partija.
 Kai ir ši partija baigiasi lygiosiomis, skiriama dar viena partija ir procedūra kartojama tol, kol vienas iš žaidėjų laimi.

 Apdovanojimai 
Pirmąsias tris vietas dalyviai apdovanojami medaliais, o už pirmas 35 vietas, gauna piniginius prizus.

 Istorija 
 Iki 2012 m. 
1987 m. FIDE suvažiavime Sevilijoje buvo nuspręsta sukurti naują oficialų „aktyvių šachmatų“ pasaulio čempiono titulą su laiko kontrole – 30 minučių kiekvienam žaidėjui iki partijos pabaigos.
Turnyras dėl šio naujo titulo buvo surengtas 1988 m. metais Masatlane (Meksika). Jį laimėjo A. Karpovas, tačiau daugelio geriausių didmeistrių, tokių kaip G. Kasparovo ir kt. tarp dalyvių nebuvo.
Po poros metų, G. Kasparovo iniciatyva, FIDE pakeitė laiko kontrolę iš 30 min. į 25 min., o pavadinimą į greituosius šachmatus.

1992 m. Budapešte įvyko pirmieji moterų žaibo ir greitųjų šachmatų pasaulio čempionatai. Aplenkusi savo seseris Juditą ir Sofiją, abu titulus iškovojo vyriausioji iš seserų – Siuzana Polgar,

Tais pačiais metais liepos 5-10 d. Briuselyje vyko vieno minuso sistemos atkrintamųjų turnyras. Dalyvavo 32 elitiniai pasaulio žaidėjai. Anglas Michaelis Adamsas, pradžioje įveikęs tris savo tautiečius: Džoną Naną, Naidželą Šortą ir Džonataną Spilmaną, pusfinalyje būsimą pasaulio čempioną iš Indijos – Višvanataną Anandą, o finale – vokietį Eriką Lobroną, laimėjo varžybas.

Vis dažniau buvo rengiami greitųjų turnyrai, o greitosios partijos, žaidėjams standartinio laiko varžybose surinkus po lygiai taškų, pradėtos naudoti vietų patikslinimui. Tad 2003 m. FIDE atgaivino idėją rengti pasaulio greitųjų šachmatų čempionatą

Turnyras vyko spalio 24-30 d Cap d’Agde mieste, pietų Prancūzijoje, Kiekvienam dalyviui iki partijos pabaigos buvo skirtos 25 min. + po kiekvieno ėjimo 10 sek. Dalyvavo 16 žaidėjų. Vienuolika jų – iš dvylikos pasaulyje geriausiųjų sąrašo. Po dviejų ratų sistemos turnyrų į atkrintamųjų ketvirtfinalį pateko po 4 žaidėjus.

Finale Višvanatanas Anandas įveikė Vladimirą Kramniką rezultatu: 1,5-0,5.

 Po 2012 m. 

2012 m. pasaulio greitųjų ir greitųjų šachmatų čempionatai pagaliau tapo reguliariomis kasmetinėmis varžybomis, kuriose kiekvienam žaidėjui laiko kontrolė: greitiesiems šachmatams – 15 minučių + 10 sek.
Liepos 6-8 dienomis Astanoje vyko atviras greitųjų, o kitas dvi dienas – žaibo turnyras. Greitųjų čempionate dalyvavo 16 žaidėjų, Turnyras vyko ratų sistema. Jis baigėsi Sergejaus Karjakino pergale, 
Magnusas Karlsenas buvo antras, o bulgaras Veselinas Topalovas ir azerbaidžanietis Šahrijaras Mamedjarovas pasidalino trečiąją vietą.

Moterų greitųjų šachmatų ir žaibo čempionatai vyko Batumyje 2012 m. gegužės 30 – birželio 6 d. Greitųjų šachmatų 11-kos ratų šveicariška sistema žaistą turnyrą (25 min. +10 sek.) laimėjo bulgarė Antoaneta Stefanova (8,5 tšk. iš 11).

2013 m. metais pasaulio čempionatai vyko Chanty Mansijske (Rusijoje. Nugalėjo Šahrijaras Mamedjarovas (11,5 tšk. iš 15).

2014 m. Dubajuje čempionu tapo Magnusas Karlsenas, surinkęs 11 tšk. iš 15 galimų. Jis laimėjo abu čempionatus: „greitųjų“ (15 min. + 10 sek.) ir „žaibo“ (3 min. + 2 sek) 17 tšk. iš 21).

Moterų 2014 m. pasaulio greitųjų šachmatų čempionate (15 min. + 10 sek.), kuris buvo žaidžiamas balandžio 23-29 d. Chanty Mansijske, 1-ą vietą laimėjo Kateryna Lagno (10,5 tšk. iš 15).

 Atvirųjų čempionatų prizininkai nuo 2012 m 

+ Pasaulio greitųjų šachmatų čempionatai po 2012 m..Data Miestas Nugalėtojas Taškai Antra vieta Taškai Trečia vieta Taškai  Laikas Sistema Ratai Dalyviai 2012 liepos 6-8 d.  Astana   Sergejus Kariakinas 11,5/15   Magnusas Karlsenas 10,5/15   Veselinas Topalovas
 9,5/15 15’+10’’  Ratų sistema 15 16 2013 birželio 6-8 d.  Chanty Mansijskas   Šahrijaras Mamedjarovas 11,5/15   Janas Nepomniaščis 11/15   Aleksandras Grščiukas 10,5/15 15’+10’’ Šveic. 15 58 2014 birželio 16-18 d.  Dubajus   Magnusas Karlsenas 11/15   Fabianas Karuana
 10,5.15   Višvanatanas Anandas 
 10,5/15 15’+10’’ "  " 15 113 2015 spalio 10-12 d.  Berlynas   Magnusas Karlsenas 11,5   Janas Nepomniaščis
 10,5/15   Teimuras Radžabovas 
 10,5/15 15’+10’’ "  " 15 158 2016 gruodžio 26-28 d.  Doha   Vasylis Ivančukas
 11/15   Aleksandras Grščiukas 11/15   Magnusas Karlsenas
 11/15 15’+10’’ "  " 15 106 2017 gruodžio 26-28 d.  Rijadas   Višvanatanas Anandas
 10,5/15   Vladimiras Fedosejevas
 10,5/15   Janas Nepomniaščis
 10,5/15 15’+10’’ "  " 15 134 2018 gruodžio 26-28 d.  Sankt Peterburgas   Danilas Dubovas 11/15   Šahrijaras Mamedjarovas 10,5/15   Hikaru Nakamura 10,5/15 15’+10’’ "  " 15 206 2019 gruodžio 26-28 d. Maskva   Magnusas Karlsenas 11,5/15  FIDE Alireza Firuzdža  10,5/15   Hikaru Nakamura
 10,5/15 15’+10’’ "  " 15 207 2020 Neįvyko            2021 gruodžio 26-28 d.  Varšuva   Nodirbekas Abdusatorovas 9,5 / 13 CFR Janas Nepomniaščis 9,5/13  Magnusas Karlsenas 9,5/13 15’+10’’ "  " 13 176 2022 gruodžio 26-28 d.Almata  Magnusas Karlsenas 10/13  Vincentas Keimeris  9,5/13    Fabianas Karuana  9.5/13     15’+10’’ "  " 13   178 2023 gruodžio 26-28 d.Samarkandas  Magnusas Karlsenas 10/13  Vladimiras Fedosejevas  9,5/13    Jui Janji 9/13     15’+10’’ "  " 13   202

Pastaba. Užrašas „10,5/15“ reiškia, kad sužaidus 15 partijų, surinkta 10,5 taško. Užrašas 15‘+10“ – 15 min. + 10 sek. po kiekvieno ėjimo.

 Moterų čempionatų prizininkės 

Data	Miestas	Čempionė	Taškai	Antra vieta	Taškai	Trečia vieta	Taškai	 Laikas 	Sistema	Ratai Dalyvės	 2012 gegužės 30 – birželio 3 d.	 Batumis   	  Antoaneta Stefanova	8,5/11	  Aleksandra Kosteniuk	8/11	  Koneru Humpy  	8/11	25’+10”	Šveicariška	11	50 2014 balandžio 23-25 d.	 Chanty Mansijskas	  Kateryna Lagno	10,5/15	  Aleksandra Kosteniuk	10,5/15	  Olga Guríja	10/15	15’+10”	 “   “	15	34 2016 gruodžio 26-28 d. 	 Doha	  Ana Muzyčiuk	9,5/15	  Aleksandra Kosteniuk	8,5/15	  Nana Dzagnidzé	8/15	15’+10”	 “   “	15	34 2017 gruodžio 26-28 d.	 Rijadas	  Džju Vendžjin	11,5/15	  Lei Tindžija	11/15	  Elisabeth Pähtz	10,5/15	15’+10”	 “   “	15	100 2018 gruodžio 26-28 d.	 Sankt Peterburgas	  Džju Vendžjin	10/12	  Sara Khademalsharieh	9/12	  Aleksandra Goriačkina	9/12	15’+10”	 “   “	12	124 2019 gruodžio 26-28 d.	 Maskva	  Koneru Humpy
	9/12	  Lei Tindžija	9/12	  Jekaterina Atalik	9/12	15’+10”	 “   “	12	122 2021 gruodžio 26-28 d.	 Varšuva	  Aleksandra Kosteniuk	9/11	  Bibisara Asaubajeva	8,5/11	  Valentina Gunina 	8/11	15’+10”	 “   “ 	11	103 2022 gruodžio 25-30 d.	 Almata		̪Tan Džunji	8,5/11 Dinara Saduakasova	8,5/11	 Shri B Savitha	8/11	15’+10”	 “   “ 1198 2023 gruodžio 26-28 d.	 Samarkandas	 23x15px|border |alt=FIDE|link=FIDE Anastasia Bodnaruk  	8,5/11 Koneru Humpy	8,5/11	 Lei Tindžija	8,5/11	15’+10”	 “   “ 11117

 Šaltiniai 

 Išorinės nuorodos 
Trumpa greitųjų šachmatų istorija

Kategorija:Pasaulio šachmatų čempionatai